callistratus-soph.statuarum-descriptiones 1
α . ἄντρον ἦν περὶ Θήβας τὰς Αἰγυπτίας προσεικασμένον σύριγγι εἰς ἕλικας αὐτοφυῶς ἐν κύκλῳ περὶ τοὺς τῆς γῆς ἑλιττόμενον πυθμένας . οὐ γὰρ ἐπʼ εὐθείας ἀνοιγόμενον εἰς εὐθυπόρους αὐλῶνας ἐσχίζετο , ἀλλὰ τὴν ὑπώρειον περιτρέχον καμπὴν ὑπογείους ἕλικας ἐξέτεινεν εἰς δυσεύρετον πλάνην ἐκπῖπτον . ἵδρυτο δὲ ἐν αὐτῷ Σατύρου τι σχῆμα τεχνηθὲν ἐκ λίθου . εἱστήκει μὲν ἐπί τινος κρηπῖδος εἰς χορείαν εὐτρεπίζων τὸ σχῆμα καὶ τῆς δεξιᾶς βάσεως τὸν ταρσὸν ὄπισθεν ἐξαίρων , μετεχειρίζετο δὲ καὶ αὐλὸν καὶ πρὸς τὴν ἠχὴν πρῶτος ἐξανίστατο · τῇ μὲν γὰρ ἀκοῇ μέλος οὐ προσῆπτεν αὐλοῦντος , οὐδὲ ἦν ὁ αὐλὸς ἔμφωνος , τὸ δὲ τῶν αὐλούντων πάθος διὰ τῆς τέχνης εἰς τὴν πέτραν εἰσῆκτο . εἶδες ἂν ὑπανισταμένας καὶ φλέβας ὡς ἂν ἔκ τινος γεμιζομένας πνεύματος καὶ εἰς τὴν ἐπήχησιν τοῦ αὐλοῦ τὴν πνοὴν ἐκ στέρνων τὸν Σάτυρον ἀνασπῶντα καὶ ἐνεργεῖν ἐθέλον τὸ εἴδωλον καὶ εἰς ἀγωνίαν τὸν λίθον πίπτοντα . εἶναι γὰρ ἔπειθε καὶ πνοῆς ἐξουσίαν ἐν ἑαυτῷ ἔμφυτον καὶ ἄσθματος ἔνδειξιν ἐξευρομένην οἴκοθεν ἐκ τῶν ἀμηχάνων πόρον . οὐκ ἦν δὲ ἁβρότητος μετέχον τὸ σῶμα , ἀλλʼ ἡ τῶν μελῶν στερρότης τὴν ὥραν ἔκλεπτεν εἰς ἄρθρων συμμετρίαν ἀνδρικῶν τὴν ἰδέαν τραχύνουσα . καλῆς μὲν γὰρ κόρης χρῶτες μαλθακοὶ καὶ πρόσφοροι καὶ μέλη θρυπτόμενα , Σατύρου δὲ αὐχμηρὸν τὸ εἶδος ὡς ἂν ὀρείου δαίμονος καὶ Διονύσῳ σκιρτῶντος . κισσὸς δὲ αὐτὸν ἐστεφάνου οὐκ ἐκ λειμῶνος δρεψαμένης τὸν καρπὸν τῆς τέχνης , ἀλλʼ ὁ λίθος ἀπὸ στερρότητος εἰς κλῶνας χυθεὶς περιέθει τὴν κόμην εἰς συμβολὴν ἐπὶ τοὺς αὐχενίους τένοντας ἐκ μετώπων προσέρπων . παρειστήκει δὲ ὁ Πὰν γανύμενος τῇ αὐλητικῇ καὶ ἐνηγκαλισμένος τὴν Ἠχώ , ὥσπερ , οἶμαι , δεδιώς , μή τινα φθόγγον ἔμμουσον ὁ αὐλὸς κινήσας ἀντηχεῖν ἀναπείσῃ τῷ Σατύρῳ τὴν Νύμφην . τοῦτο θεασάμενοι τὸ εἴδωλον καὶ τὸν Αἰθιόπων λίθον ἔμφωνον ἐπιστεύομεν γενέσθαι , ὃς προσιούσης μὲν τῆς Ἡμέρας ἐπὶ ταῖς παρουσίαις ἐφαιδρύνετο , ἀπιούσης δὲ ἀνίᾳ βαλλόμενος πένθιμον ἐπέστενε καὶ μόνος ἐκ λίθων ἡδονῆς καὶ λύπης παρουσίᾳ διοικούμενος τῆς οἰκείας ἀπέστη κωφότητος εἰς ἐξουσίαν φωνῆς τὴν ἀναισθησίαν ἐκνικήσας .
Lemmas: α . ἄντρον εἰμί περί Θῆβαι ὁ Αἰγύπτιος προσεικάζω σῦριγξ εἰς ἕλιξ αὐτοφυής ἐν κύκλος περί ὁ ὁ γῆ ἑλίσσω πυθμήν . οὐ γάρ ἐπί εὐθεῖα ἀνοίγνυμι εἰς εὐθύπορος αὐλών σχίζω , ἀλλά ὁ ὑπώρειος περιτρέχω καμπή ὑπόγειος ἕλιξ ἐκτείνω εἰς δυσεύρετος πλάνη ἐκπίπτω . ἱδρύω δέ ἐν αὐτός Σάτυρος τίς σχῆμα τεχνάομαι ἐκ λίθος . ἵστημι μέν ἐπί τις κρηπίς εἰς χορεία εὐτρεπίζω ὁ σχῆμα καί ὁ δεξιός βάσις ὁ ταρσός ὄπισθεν ἐξαίρω , μεταχειρίζω δέ καί αὐλός καί πρός ὁ ἠχή πρῶτος ἐξανίστημι · ὁ μέν γάρ ἀκοή μέλος οὐ προσάπτω αὐλέω , οὐδέ εἰμί ὁ αὐλός ἔμφωνος , ὁ δέ ὁ αὐλέω πάθος διά ὁ τέχνη εἰς ὁ πέτρα εἰσάγω . ὁράω ἄν ὑπανίσταμαι καί φλέβα ὡς ἄν ἐκ τις γεμίζω πνεῦμα καί εἰς ὁ ἐπήχησις ὁ αὐλός ὁ πνοή ἐκ στέρνον ὁ Σάτυρος ἀνασπάω καί ἐνεργέω ἐθέλω ὁ εἴδωλον καί εἰς ἀγωνία ὁ λίθος πίπτω . ἔρχομαι γάρ πείθω καί πνοή ἐξουσία ἐν ἑαυτοῦ ἔμφυτος καί ἆσθμα ἔνδειξις ἐξευρίσκω οἴκοθεν ἐκ ὁ ἀμήχανος πόρος . οὐ εἰμί δέ ἁβρότης μετέχω ὁ σῶμα , ἀλλά ὁ ὁ μέλος στερρότης ὁ ὥρα κλέπτω εἰς ἄρθρον συμμετρία ἀνδρικός ὁ ἰδέα τραχύνω . καλός μέν γάρ κόρη χρώς μαλθακός καί πρόσφορος καί μέλος θρύπτω , Σάτυρος δέ αὐχμηρός ὁ εἶδος ὡς ἄν ὄρειος δαίμων καί Διόνυσος σκιρτάω . κισσός δέ αὐτός στεφανόω οὐ ἐκ λειμών δρέπω ὁ καρπός ὁ τέχνη , ἀλλά ὁ λίθος ἀπό στερρότης εἰς κλών χέω περιθέω ὁ κόμη εἰς συμβολή ἐπί ὁ αὐχένιος τένων ἐκ μέτωπον προσέρπω . παρίστημι δέ ὁ Πάν γάνυμαι ὁ αὐλητικός καί ἐναγκαλίζω ὁ Ἠχώ , ὥσπερ , οἴομαι , δείδω , μή τις φθόγγος ἔμμουσος ὁ αὐλός κινέω ἀντηχέω ἀναπείθω ὁ Σάτυρος ὁ Νύμφαι . οὗτος θεάομαι ὁ εἴδωλον καί ὁ Αἰθίοψ λίθος ἔμφωνος πιστεύω γίγνομαι , ὅς προσέρχομαι μέν ὁ Ἡμέρα ἐπί ὁ παρουσία φαιδρύνω , ἀπέρχομαι δέ ἀνία βάλλω πένθιμος ἐπιστένω καί μόνος ἐκ λίθος ἡδονή καί λύπη παρουσία διοικέω ὁ οἰκεῖος ἀφίστημι κωφότης εἰς ἐξουσία φωνή ὁ ἀναισθησία ἐκνικάω .